hotchpotch/miracl-hf-unified huggingface dataset:
टॉमबॉ रीजिओ
टॉमबॉ रीजिओ (Tombaugh Regio) प्लूटो (बौने ग्रह) पर स्थित एक समतल दिखने वाला क्षेत्र है। अपने आकार के कारण इसे प्लूटो का हृदय भी कहते हैं। यह प्लूटो की भूमध्य रेखा से उत्तर में स्थित है और इसका पश्चिमी हिस्सा 'स्पुत्निक प्लैनम' कहलाता है। इस क्षेत्र का नाम प्लूटो का खोज करने वाले खगोलशास्त्री क्लाइड टॉमबॉ पर रखा गया था।
खारी झील
एक ख़ारी झील या लवणीय झील ( या saline lake) चारों तरफ़ से जमीन से घिरा हुआ वो जलाशय होता है जिसके पानी में नमक/लवण या नमकीन पदार्थों की मात्रा (सान्द्रणता) ज्यादा होती है। इसके १ लीटर पानी में कम से कम तीन ग्राम नमक तक की मात्रा पाई जाती है। कुछ जगहों पर तो पानी में घुलनशील लवण की मात्रा समुद्री जल से भी ज्यादा पाई गयी है। ऐसी झीलों को "हाइपरसैलाइन लेक" या अति-खारी झील कहते हैं। एक क्षारीय खारी झील जिसमें कार्बोनेट की मात्रा ज्यादा होती है को सोडा झील भी कहा जाता है।
लवणीय झीलें तब बनती हैं जब झील में गिरने वाला जल अपने साथ नमक व खनिज पदार्थ ले आता रहता है और चारों तरफ़ से घिरे होने की वजह से झील से बाहर नहीं निकल पाता है। चूंकि ऐसी झीलें एक बंद तालाब की तरह होती हैं जो कि नदी या समुद्र से नहीं मिलतीं इसलिये इनका पानी बाहर नहीं निकल पाता और उसमें नमक और खनिजों की मात्रा बढती जाती है। ऐसी बंद झीलों को (Endorheic Lake) एण्डोर्हिक झील कहते हैं। पानी घुला लवण छोड़कर वाष्पीकृत होता रहता है और जिससे वहाँ लवणता बढती रहती है। ऐसे क्षेत्र नमक उत्पादन के लिये आदर्श स्थल साबित होते हैं। ऐसी झीलों के आसपास अतिलवणता की वजह से एक विशेष प्रकार की वनस्पती व प्राणी समूह पाया जाता है और कुछ जगहों पर तो कोई जीवन नहीं पाया जाता जैसे कि, मृत सागर में।
अगर झील में आने वाले पानी की मात्रा वाष्पीकृत हो रहे पानी की मात्रा से कम होती है तो ऐसी झील अंतत: सूख जाती है और अपने पीछे नमक के मैदान या सूखी झील छोड़ जाती है।  उदाहरण कच्छ का रण जो कि एक विशाल नमक का मैदान है।
परशुराम ठाकुर ब्रह्मवादी
परशुराम ठाकुर ब्रह्मवादी भारत के एक खोजी इतिहासकार, पुरातत्वविद एवं अंगिका भाषा के विद्वान हैं।
परशुराम ठाकुर ने अपने चालीस वर्षों के ऐतिहासिक अनुसंधान कार्य के द्वारा विश्व इतिहास को एक नई दिशा प्रदान की है। भारतीय इतिहास कांग्रेस के सदस्य रह चुके ब्रह्मवादी के अनेकों ग्रंथ प्रकाशित हुए हैं जिनमे सृष्टि का मूल इतिहास , अंगिका भाषा उद्भव और विकास, इतिहास को एक नई दिशा, प्राचीन बिहार की शिक्षा संस्कृति का इतिहास, मूल भाषा विज्ञान , आर्य संस्कृति का उद्भव विकास, विक्रमशिला का इतिहास , , मंदार : जहाँ से प्रकट हुई गंगा आदि शामिल है। इन्होंने अपने शोध के द्वारा यह साबित किया है कि सृष्टि का आदि और मूल क्षेत्र अंगदेश ही है, जहाँ से सारी सभ्यता का उद्भव और विकास हुआ। इनके मान्यतानुसार आर्यों का मूल क्षेत्र अंगदेश ही था और यहीं से वो बाहर गये। भारतीय इतिहास कांग्रेस के ६१वें सेमिनार में इन्होनें भारत के प्रसिद्ध इतिहासकार प्रो० रामशरण शर्मा की मान्यताओं पर प्रश्नचिन्ह लगाते हुए सारे प्रमाण के साथ यह साबित किया कि आर्य अंगदेश के ही मूल निवासी थे और उनकी मूलभाषा अंगिका ही थी। ब्रह्मवादी की कुछ पुस्तकें लाईब्रेरी ऑफ कांग्रेस, अमेरिका में शामिल है।
कमेहामेहा प्रथम
कमेहामेहा प्रथम (Kamehameha I, जन्म: अनुमानित १७३६ ई, देहान्त: ८ या १४ मई १८१९ ई), जिन्हे कमेहामेहा महान भी कहा जाता है, प्रशान्त महासागर में स्थित हवाई द्वीपसमूह के सर्वप्रथम सम्राट थे। सन् १८१० में इन्होने पूर्ण द्वीपसमूह में एक संगठित हवाई राजशाही (Kingdom of Hawaiʻi) की स्थापना करी। उनका हवाईवी भाषा में औपचारिक नाम कलानी पाइ'एआ वोही ओ कालेकीनी केआलि'इकुइ कमेहामेहा ओ 'इओलानी इ काइविकापू काउ'इ का लिहोलिहो कूनुइआकेआ (Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kauʻi Ka Liholiho Kūnuiākea) था। वे एक शक्तिशाली व समझदार योद्धा और राजा थे और उन्होने प्रशान्त महासागर में फैली कई साम्राज्यवादी शक्तियों के साथ सम्बन्धों को निपुणता से सम्भाला और हवाई को एक स्वतंत्र राज्य के रूप में बनाए रखा।
हवाई राजशाही
हवाई राजशाही (Kingdom of Hawaiʻi) की स्थापना सन् १७९५ में हवाई द्वीपसमूह के प्रमुख द्वीपों - हवाई, माउई, मोलोकाई, लनाई और ओआहु - के विलय से की गई। इसके स्थापक कमेहामेहा प्रथम थे। १८१० तक, जब काउआइ और निहाउ बिना लड़े इसमें शामिल हो गये, पूरा द्वीपसमूह इस राजशाही में संगठित हो चुका था। १७ जनवरी १८९३ में संयुक्त राज्य अमेरिका ने ज़बरदस्ती इसपर नियंत्रण कर लिया और राजशाही का अंत हो गया। कई मूल हवाईवी लोग आज भी अमेरिका में हुए इस विलय का विरोध करते हैं।
यूटीसी+०७:००
यूटीसी+07 (UTC+07:00) यूटीसी से ७ घम्टे आगे का एक समय मंडल है जो ग्रीनविच मानक समय में ७ घंटे जोडने पर आता है। आईएसओ ८६०१ के अनुसार इसे यूं लिखते हैं .
इसे ईण्डोचाइना समय या इंडो चाइना टाइम (ICT), भी कहा जाता है। इसका उपयोग निम्नलिखित क्षेत्रों में होता है।
उत्तरी गोलार्ध की सर्दियाँ
पूर्व एशिया में इसे पश्चिमी समय मंडल माना जाता है।
न्यायिक, राजनीतिक और आर्थिक कारणों से बनने वाले विभिन्न समय मंडल अक्सर भौगोलिक क्षेत्रों में अलग-अलग होते हैं। आधिकारिक समय मंडल अधिकतर देशांतर रेखाओं के सापेक्ष नहीं होते हैं। यूटीसी+07 का समय मंडल भुअगोलिक रूप से मध्यांतर 97°30′ पू और 112°30′ पू के बीच का क्षेत्र है। परिणामत: भौगोलिक रूप से इस क्षेत्र में पडने वाले लोग भी यूटीसी+०७ का उपयोग करते हैं। इंडोनेशिया के पश्चिमी क्षेत्र जो यूटीसी +६ में पडने चाहिये आधिकारिक रूप से यूटीसी +07 का उपयोग करते हैं।
वो क्षेत्र जो भौगोलिक रूप से यूटीसी+०७ के अंदर पड़ते हैं लेकिन राजनीतिक या अन्य कारणों से अन्य समय मंडलों का उपयोग करते हैं। ऐसे क्षेत्र 97°30′ पू से 112°30′ पू अक्षांश के मध्य पड़ते हैं।
वह क्षेत्र को भौगोलिक रूप से तो इस समय मंडल के बाहर हैं लेकिन राजनीतिक या अन्य वजहों से यूटीसी +०७ का उपयोग करते हैं।
भौगोलिक रूप से में पड़ने वाले क्षेत्र।
भौगोलिक रूप से में पड़ने वाले क्षेत्र।
यूटीसी+०९:३०
यूटीसी+०९:३० () यूटीसी से साढ़े नौ घंटे आगे का समय मंडल है। यानि जब ग्रीनविच, लंदन में दिन के १२ बज रहे होते हैं तो यहाँ शाम के ०९:३० बज रहे होते हैं।
इसे यूँ लिखते हैं -  ये समय मंडल पूरे साल मानक समय के रूप में निम्नलिखित स्थानों में उप्योग होता है।
दक्षिणी गोलार्ध की सर्दियों में।
यूटीसी-०९:३०
यूटीसी-०९:३० या () यूटीसी से साढे नौ घम्टे पीछे का समय मंडल है। यह समय यूटीसी से ९ घंटे ३० मिनट घटाने पर आता है। इस समय मंडल का उपयोग फ्रेंच पोलीनेशिया में होता है। इस समय मंडल को संक्षेप में मार्ट (MART) भी कहते हैं।
यहाँ वर्तमान समय हो रहा है ---  ओसीनिया में मानक समय के तौर पर पूरे वर्ष निम्न क्षेत्रों में इस्तेमाल होता है।
बाणभट्ट की आत्‍मकथा
बाणभट्ट की आत्मकथा आचार्य हजारी प्रसाद द्विवेदी रचित एक ऐतिहासिक हिन्दी उपन्यास है। इसमें तीन प्रमुख पात्र हैं- बाणभट्ट, भट्टिनी तथा निपुणिका। इस पुस्तक का प्रथम प्रकाशन वर्ष 1946 में राजकमल प्रकाशन ने किया था। इसका नवीन प्रकाशन 1 सितम्बर 2010 को किया गया था। यह उपन्यास आचार्य हजारीप्रसाद द्विवेदी की विपुल रचना-सामर्थ्य का रहस्य उनके विशद शास्त्रीय ज्ञान में नहीं, बल्कि उस पारदर्शी जीवन-दृष्टि में निहित है, जो युग का नहीं युग-युग का सत्य देखती है। उनकी प्रतिभा ने इतिहास का उपयोग ‘तीसरी आँख’ के रूप में किया है और अतीतकालीन चेतना-प्रवाह को वर्तमान जीवनधारा से जोड़ पाने में वह आश्चर्यजनक रूप से सफल हुई है। बाणभट्ट की आत्मकथा अपनी समस्त औपन्यासिक संरचना और भंगिमा में कथा-कृति होते हुए भी महाकाव्यत्व की गरिमा से पूर्ण है।
इस उपन्यास में द्विवेदी जी ने प्राचीन कवि बाणभट्ट के बिखरे जीवन-सूत्रों को बड़ी कलात्मकता से गूँथकर एक ऐसी कथाभूमि निर्मित की है जो जीवन-सत्यों से रसमय साक्षात्कार कराती है। इसका कथानायक कोरा भावुक कवि नहीं वरन कर्मनिरत और संघर्षशील जीवन-योद्धा है। उसके लिए ‘शरीर केवल भार नहीं, मिट्टी का ढेला नहीं’, बल्कि ‘उससे बड़ा’ है और उसके मन में आर्यावर्त्त के उद्धार का निमित्त बनने की तीव्र बेचैनी है। ‘अपने को निःशेष भाव से दे देने’ में जीवन की सार्थकता देखने वाली निउनिया और ‘सबकुछ भूल जाने की साधना’ में लीन महादेवी भट्टिनी के प्रति उसका प्रेम जब उच्चता का वरण कर लेता है तो यही गूँज अंत में रह जाती है-
'बाणभट्ट की आत्मकथा' हर्षकालीन सभ्यता एवं संस्कृति का जीवन्त दस्तावेज है। ऐतिहासिक उपन्यासकार को अतीत में भी प्रवेश करना पड़ता है। अतीत में प्रविष्ट हो कर ही इतिहास को वर्तमान संदर्भो के साथ जोड़ पाता है। इसी जुड़ाव के माध्यम से ऐतिहासिक उपन्यासकार अतीत को चित्रित करता है। इस उपन्यास के माध्यम से हजारीप्रसाद द्विवेदी के स्त्री संबंधी विचारों को भी समझने में सहायता मिलती है। निउनिया को उज्जयिनी की नाटक-मंडली में भर्ती करने के पश्चात् भट्ट सोचता है कि- "साधारणतः जिन स्त्रियों को चंचल और कुलभ्रष्टा माना जाता है उनमें एक दैवी शक्ति भी होती है, यह बात लोग भूल जाते हैं। मैं नहीं भूलता। मैं स्त्री-शरीर को देव-मंदिर के समान पवित्र मानता हूँ।"
तगर
तगर (वानस्पतिक नाम : "Valeriana wallichii") एक प्रकार का पेड़ जो अफगानिस्तान, कश्मीर, भूटान और कोंकण में नदियों के किनारे पाया जाता है। भारत के बाहर यह मडागास्कर और जंजीबार में भी होता है। इसकी लकड़ी बहुत सुगंधित होती है और उसमें से बहुत अधिक मात्रा में एक प्रकार का तेल निकलता है। यह लकड़ी अगर की लकड़ी के स्थान पर तथा औषध के काम में आती है। लकड़ी काले रंग की और सुगंधित होती है और उसका बुरादा जलाने के काम में आता है। भावप्रकाश के अनुसार तगर दो प्रकार का होता है, एक में सफेद रंग के और दूसरे में नीले रंग के फूल लगते हैं। इसकी पत्तियों के रस से आँख के अनेक रोग दूर होते हैं। वैद्यक में इसे उष्ण, वीर्यवर्धक, शीतल, मधुर, स्निग्ध, लघु और विष, अपस्मार, शूल, दृष्टिदोष, विषदोष, भूतोन्माद और त्रिदोष आदि का नाशक माना है।
टांडा
टांडा (Tanda) भारत के उत्तर प्रदेश राज्य के रामपुर ज़िले में स्थित एक नगर है।
टांडा पर स्थित है। यह समुद्र तल से औसतन की ऊँचाई पर स्थित है।
2001 भारत की जनगणना, के अनुसार टांडा की जनसम्ख्या 40,009 थी। पुरुष 53% व महिलाएँ 47% थीं। टांडा की औसत साक्षरता दर 36% है, जो कि राष्ट्रीय और राजकीय औसत से बहुत कम है।
निर्जरा
निर्जरा जैन दर्शन के अनुसार एक तत्त्व हैं। इसका अर्थ होता है आत्मा के साथ जुड़े कर्मों का क्षय करना। यह जन्म मरण के चक्र से मुक्त होने के लिए आवश्यक हैं। आचार्य उमास्वामी द्वारा विरचित जैन ग्रन्थ तत्त्वार्थ सूत्र का ९ अध्याय इस विषय पर हैं। निर्जरा संवर के पश्चात् होती हैं। जैन ग्रन्थ द्रव्यसंग्रह के अनुसार कर्म आत्मा को धूमिल करते देते हैं, निर्जरा से आत्मा फिर निर्मलता को प्राप्त होती हैं।
निर्जरा के दो भेद हैं:जैन ग्रंथों के अनुसार तप से निर्जरा होती हैं। तत्त्वार्थसूत्र के अनुसार निर्जरा के लिए बाईस परिषह सहने योग्य हैं।
अफ्रीकी पेंगुइन
अफ्रीकी पेंगुइन दक्षिणी अफ्रीका में पाई जाने वाली पेंगुइन की एक जाति है।
अनिर्णनीय प्रॉब्लम
सैद्धांतिक कंप्यूटर विज्ञान में अनिर्णनीय प्रॉब्लम () एक ऐसी निर्णय प्रॉब्लम को कहते हैं जिसका हल करने के लिए अल्गोरिद्म नहीं बन सकता है। सरल शब्दों में अनिर्णनीय प्रॉब्लम "हाँ या ना" उत्तर वाले प्रश्नों के ऐसे समूह को कहते हैं जिसके लिए ऐसा अल्गोरिद्म बनाना असंभव है जो समूह के हर प्रश्न के लिए सही उत्तर देता हो।
अनिर्णनीय प्रॉब्लम का एक उदाहरण हॉल्टिंग प्रॉब्लम है। हॉल्टिंग प्रॉब्लम निम्नलिखित निर्णय प्रॉब्लम को कहते हैं: ऊपर दिया गया उदाहरण एक प्रश्न नहीं है, बल्कि प्रश्नों का एक समूह है (हर कंप्यूटर प्रोग्राम P और इनपुट i के लिए एक प्रश्न है)।
प्रॉब्लमों की कुल संख्या अगणनीय अनंत है पर संभव अल्गोरिद्मों की कुल संख्या गणनीय अनंत है। कैंटर के प्रमेय के अनुसार अगणनीय अनंतता गणनीय अनंतता से ज्यादा बड़ी है। इसलिए प्रॉब्लमों की कुल संख्या संभव अल्गोरिद्मों की कुल संख्या से ज्यादा है, और इसलिए हर प्रॉब्लम के लिए अल्गोरिद्म नहीं बन सकता है। वास्तव में, अगणनीय अनंतता गणनीय अनंतता से इतनी बड़ी है कि यदि निर्णय प्रॉब्लमों के समुच्चय से एक निर्णय प्रॉब्लम यादृच्छिक ढंग से चुनी जाए, तो उसके अनिर्णनीय होने की सम्भावना 100% है।
हॉल्टिंग प्रॉब्लम
सैद्धांतिक कंप्यूटर विज्ञान में हॉल्टिंग प्रॉब्लम () इस निर्णय प्रॉब्लम को कहते हैं कि क्या दिया गया कंप्यूटर प्रोग्राम दिए गए इनपुट के लिए कोई उत्तर देगा या हमेशा चलता ही रहेगा।  हर कंप्यूटर प्रोग्राम एक इनपुट या निर्देश लेता है और एक आउटपुट देता है। पर, कुछ कंप्यूटर प्रोग्रम कोई ख़ास इनपुट मिलने पर आउटपुट की खोज करते रह जाते हैं, और कभी आउटपुट दे ही नहीं पाते हैं (कभी हॉल्ट (समाप्त) नहीं हो पाते हैं)। ऐसे कंप्यूटर प्रोग्राम ये ख़ास इनपुट मिलने पर कंप्यूटर को हैंग कर देते हैं। इसलिए इनकी पहचान करना बहुत जरुरी होता है, ताकि इन्हें ठुकराया जा सके। इन न रूकने वाले या ना हॉल्ट करने वाले कंप्यूटर प्रोग्रामों की पहचान करने की प्रॉब्लम को हॉल्टिंग प्रॉब्लम कहते हैं।
हॉल्टिंग प्रॉब्लम की औपचारिक परिभाषा यह है: "ऐसा कंप्यूटर प्रोग्राम P बनाइए जो दो इनपुट लेता हो, पहला इनपुट एक कंप्यूटर प्रोग्राम Q और दूसरा Q का कोई इनपुट i; और P बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं"।
एलेन ट्यूरिंग ने 1936 में ये साबित किया था कि हाल्टिंग प्रॉब्लम एक अनिर्णनीय प्रॉब्लम है। इसका मतलब है कि ऐसा कंप्यूटर प्रोग्राम बनाना असंभव है जो हर एक कंप्यूटर प्रोग्राम Q और इनपुट i पर सही से बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं।
टायर का पुनर्चक्रण
गाड़ियों के बेकार हो गये टायरों के पुनर्चक्रण की प्रक्रिया को टायर का पुनर्चक्रण या 'रबर का पुनर्चक्रण' कहते हैं। बेकार हो गये टायर आजकल सबसे बड़ा और सबसे अधिक समस्या करने वाला कचरा है क्योंकि आजकल भारी मात्रा में इनका उत्पादन और खपत हो रही है तथा इन टायरों में बहुत से ऐसे पदार्थ हैं जो पर्यावरण की दृष्टि से बहुत सी समस्यायें पैदा करते हैं। ऐसा अनुमान है कि लगभग २६ करोड़ टायर प्रतिवर्ष बेकार हो जाते हैं। (1980 तथा 1990 के दशक के आंकड़े)
यलम्बर
यलम्बर नेपाल के प्रथम किरात राजा थे। उनको महाभारत में बर्बरीक नाम से जाना जाता है। वे प्रथम किराँती राजा थे जिन्होने गोपाल वंश को पराजित करके 800बी .सी मे काठमाण्डू उपत्यका में किरात वंश की स्थापना की थी। और उनका किरात साम्राज्य पश्चिम मे त्रिशूली नदी से पुर्व मे भारत के तिस्ता नदी तक फैला हुवा था
सभी ३२ किरात राजाओं की सूची नीचे दी गयी है-
पलनी मुगुगन मंदिर
पलनि मुरुगन मन्दिर या 'पलनि दण्डायुधपाणि मन्दिर' मुरुगन स्वामी के ६ धामों में से एक है। यह पलनी में शिवगिरि के शिखर पर स्थित है।  माना जाता है कि मुख्य देवता की मूल मूर्ति अत्यधिक विषैली जड़ी बूटियों का उपयोग करके बोग सिद्धार द्वारा बनाई गई है जिसकी उपस्थिति से भी लोग मर सकते हैं और इसलिए कई बार यह विवादों में भी रहा है। यहां पलनी तमिलनाडु में स्थित है।
हरित विपणन
हरित विपणन (Green marketing) से आशय उन उत्पादों के विपणन से है जो पर्यावरण की दृष्टि से दूसरे उत्पादों से बेहतर हों।
जीवनशैली (समाजविज्ञान)
जीवनशैली (लाइफस्टाइल) किसी व्यक्ति, समूह या संस्कृति के रुचि, राय, व्यवहार तथा व्यवहार के झुकाव की दिशा को सम्मिलित रूप से व्यक्त करता है।
शिलांग भूभौतिकीय अनुसंधान केंद्र
शिलांग भूभौतिकीय अनुसंधान केंद्र (एसजीआरसी) की स्थापना भारतीय भूचुम्बकत्व संस्थान (आईआईजी) के तीसरे क्षेत्रीय केंद्र के रूप में १८ जनवरी २०१६ को हुई। इस संस्थान का प्रमुख उद्देश्य भूकंप प्रक्रियाओं को उजागर करने और भूकंप के पूर्वानुमानों के लिए एक अग्रदूत मॉडल का सृजन करना है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा। एसजीआरसी में लगाये गये उपकरणों से इस क्षेत्र में आने वाले भूकंप संबंधी संकेतों की चेतावनी जल्‍दी मिलने से इस क्षेत्र में भूकंप के पड़ने वाले व्‍यापक प्रभाव को कम करने में सहायता मिलेगी।
गोगुन्दा
गोगुन्दा राजस्थान का एक कस्बा और तहसील मुख्यालय है। यह उदयपुर से ३५ किमी उत्तर-पश्चिम में स्थित है। यह अरावली की पहाड़ियों पर उंचाई में स्थित है। यहीं पर सन १५७२ में महाराणा प्रताप का राज्याभिषेक हुआ था। पहले गोगुन्दा रियासत थी। बड़ी रियासतों मे इसका उल्लेख मिलता है। महाराणा प्रताप सिंह ने अपनी राजधानी बनाया था। यहाँ से पुरे मेवाड़ का राज्य संभालते थे।
प्रॉब्लम (कंप्यूटर विज्ञान)
सैद्धांतिक कंप्यूटर विज्ञान में प्रॉब्लम प्रश्नों के एक समूह को कहते हैं। उदाहरण के लिए, निम्नलिखित एक प्रॉब्लम है: ऊपर दिए गए उदाहरण में हर पूर्णांक के लिए एक प्रश्न है, इसलिए ये प्रश्नों का समूह है। ये परिभाषा प्रॉब्लम शब्द के साधारण या गणितीय प्रयोग से भिन्न है क्योंकि साधारण या गणितीय प्रयोग में प्रॉब्लम शब्द का अर्थ प्रश्न होता है, प्रश्नों का समूह नहीं।
सैद्धांतिक कंप्यूटर विज्ञान में कहा जाता है कि कोई अल्गोरिद्म किसी प्रॉब्लम का हल करता है अगर वो समूह के हर प्रश्न के लिए सही उत्तर देता है।
निर्णय प्रॉब्लम एक ऐसी प्रॉब्लम को कहते हैं जिसमें हर प्रश्न का उत्तर हाँ या न में से एक हो। निर्णय प्रॉब्लम का एक उदाहरण पूर्णांकों की अभाज्यता जाँचने का प्रश्न है:
जातियो स्मृतीशोऊधो
जातियो स्मृतीशोऊधो या जातियो सृतीशोऊधो() या राष्ट्रीय स्मृती स्मारक(या स्धारणतः राष्ट्रीय स्मारक) ढाका के सवर उपज़िले(या "शाभार उपज़िल") में स्थित बांग्लादेश का राष्ट्रीय स्मारक है। बांग्लादेश के स्वतंत्रता संग्राम के शहीदों की याद में निर्मित किये गए इस स्मृतीका को १९७१ के बांग्लदेश लिबरेशन वाॅर(बांग्लादेश स्वतंत्रता युद्ध) के शहीदों के समर्पण एवं वीरता के प्रतीक के रूप में देखा जाता है। राजकीय यात्रा पर बांगलादेश पधारने वाले विदेशी राष्ट्राध्यक्ष एवं राजनेता, परंपरानुसार इसी स्मारक पर अपनी श्रद्धांजली अर्पित करते हैं। १५० फ़ीट ऊंचे इस स्मारक की रूपाकृती एवं मानचित्र को सईयद मोईनुल हुसैन ने तईयार किया था। यह राजधानी ढाका से पश्चिमोत्तर दिशा में क़रीब ३५ कलोमीटर की दूरी पर स्थित है।
"जतियो स्मृती शोऊधो" या "जातियो सृतीशोऊधो" () एक बंगाली शब्द है, जिसका हिन्दी में अर्थ होता है, राष्ट्रीय स्मृतीस्मारक। इस शब्द( "জাতিয স্মৃতীসৌধ" ') का बंगाली लीपी से देवनागरी में सीधा लिप्यांतरण होगा- जातिय स्मृतीसौध जिसका बंगाली उच्चारण होता है "जातियो स्मृतीशोऊधो"। यह मूल रूप से तीन बंगाली शब्दों से बना है- "जातियो"(জাতিয), "स्मृती"(স্মৃতী) और "शोऊधो"(সৌধ), जिसमें "जातियो" का अर्थ होता है "राष्ट्रीय" और "स्मृतीशोऊधो" का अर्थ होता है "स्मृतीस्मारक" अर्थात "स्मृतिका"; यानी राष्ट्रीय स्मृतीस्मारक या राष्ट्रीय स्मृतिका या सीधे-सीधे राष्ट्रीय स्मारक
प्रस्तावित स्मारक को बनाने की योजनाओं को वर्ष १९७६ में शुरू कर दिया गया था। सन १९७२ के १६ दिसम्बर के विजय दिवस के अवसर पर बांग्लादेश के राष्ट्रपति शेख मुजीबूर रहमान ने राजधानी ढाका से २५ किलोमीटर दूर ढाका-आरिचा राजमार्ग के पास "नवीनगर" में इस स्मृतिका के निर्माण का शिलान्यास किया था। स्थल-चयन एवं सड़क व भूमी विकास के पश्चात् एक राष्ट्रीय-स्तर की वास्तूप्रकल्प प्रतियोगिता रखी गई। १९७८ में राष्ट्रपति ज़ियाउर रहमान के अध्यक्षता के दौरान कुल ५७ प्रस्तुतियों के मूल्यांकन के पश्चात् सईयद मोईनुल हुसैन के प्रकल्प को वास्तवीकरण के लिये चुना गया। १९७९ में मूल स्मारक के निर्माणकार्य को शुरू किया गया एवं १९८२ के विजयदिवस से थोड़े समय पूर्व, पूर्ण हुआ। इसी परियोजना के अंतर्गत यहां अग्नीशिखा, व्यापक भित्तचित्र एवं एक पुस्तकालय(ग्रन्थागार) स्थापित किया गया। बांग्लादेश सरकार के आवास एवं लोकनिर्माण मंत्रालय के लोकनिर्माण विभाग ने निर्माण कार्य सम्पन्न किया। इस निर्माण को तीन चरणों में कुल बं₹१३ करोड़ की लागत से किया गया। परंपरास्वरूप बांग्लादेश में राजकिय दौरे पर आए विदेशी साष्ट्राध्यक्षगण यहां स्वयं अपने हाथों से स्मतिवृक्ष लगा कर जाते हैं।
मुख्य स्मारक ७ समद्विबाहु त्रिकोणीय पिरामिड आकार की संरचनाओं से बना है, जिसमें से मध्यतम त्रिकोण सबसे ऊंचा है। स्मारक का उच्चतम बिंदु ज़मीन से १५० फीट की ऊंचाई पर है। मुख्य स्मारक के सामने में एक कृत्रिम(मानव-निर्मित) झील है, और कई सामूहिक कब्रएं हैं। परिसर के अंदर एक ग्रीन हाउस, पीडब्ल्यूडी स्थानिय कार्यालय एवं वीवीआईपी और वीआईपी प्रतीक्षालय भी हैं। शौचालय जैसे कुछ अन्य संरचनाएं- अतिथीगाह, विद्युत उप-स्टेशन, फूल और संस्मरणीं विक्रालय, पुलिस बैरक भी हैं एवं संग्रहालय और लेज़र-शो निर्माणाधीन हैं।
वी॰ रामा राव
वी॰ रामा राव (12 दिसम्बर 1935 – 17 जनवरी 2016) सिक्किम के पूर्व राज्यपाल थे जो वर्ष 2002 से 2007 तक सिक्किम के राज्यपाल रहे। उन्होंने वर्ष 1956 में जन संघ से जुड़ते हुये राजनीति में कदम रखा और भारतीय जनता पार्टी के राष्ट्रीय स्तर के नेता बन गये। वो 1966, 1972, 1978 और 1984 में, कुल चार बार हैदराबाद ग्रेजुयट निर्वाचन क्षेत्र से आन्ध्र प्रदेश राज्य विधान परिषद के लिए चुने गये।
वी॰रामा राव का जन्म १२ दिसम्बर १९३५ को आन्ध्र प्रदेश के कृष्णा जिले के मछलीपट्टनम के निकट एक तेलुगू ब्राह्मण परिवार में हुआ। वो पैशे से वकील थे और उन्होंने आन्ध्र प्रदेश उच्च न्यायालय में वकालत का कार्य भी किया।
अक्टूबर 2002 में भारत के राष्ट्रपति ने उन्हें सिक्किम के राज्यपाल के रूप में नियुक्त किया।
अपोलो अस्पताल हैदराबाद में १७ जनवरी २०१६ को उनका निधन हो गया।
ग्लेन फ्रे
ग्लेन लुई फ्रे (; नवम्बर 6, 1948 – जनवरी 18, 2016) अमेरिकी गायक, संगीतकार, निर्माता और अभिनेता थे। उन्हें मुख्यतः रॉक बैण्ड ईगल्स के संस्थापक सदस्यों में से एक के रूप में जाना जाता है।
ग्लेन लूई फ्रे का जन्म डेट्राइट, मिशिगन में हुआ। उनका पालन पोषण रोयल ऑक, मिशिगन में हुआ और उन्होंने ५ वर्ष की आयु में ही पियानों बजाना सीख लिया था और बाद में उन्होंने गिटार बजाना सिखा। इसके अलावा 1960 के दशक के मध्य तक वो डेट्रोयट रॉक रंगभूमि के प्रमुख अंग बन गये।
फ्रे ने दो बार विवाह किया। वर्ष 1983 से 1988 तक उनका विवाह जैनी बेग्स के साथ हुआ और बाद में वर्ष 1990 में उन्होंने सिंडी मिलिकन के साथ विवाह किया। उनके तीन संताने हैं जिनमें एक पुत्री और दो पुत्र हैं।
जनवरी 18, 2016 को फ्रे का 67 वर्ष की आयु में निधन हो गया।
लार्स रोर लंग्स्लेट
लार्स रोर लंग्स्लेट (5 मार्च 1936, नेस, बुस्केरुड – 18 जनवरी 2016) नॉर्वे के 1981 में शिक्षा मंत्री एवं चर्च मामलों (केवल संस्कृति और विज्ञान) और 1982 से 1986 तक विज्ञान एवं संस्कृति मंत्री रहे। वो कंजर्वेटिव पार्टी के नेता थे।
वो नॉर्वे एकेडमी फॉर लैंग्वेज एंड लिटरेचर के सदस्य थे। वर्ष 1984 में उन्हें फ्रिट ऑर्ड ऑनरेरी पुरस्कार प्राप्त हुआ।
अरमांडो लोयज़ा
अरमांडो लोयज़ा मरियका (8 दिसम्बर 1943, ला पास, बोलिविया में – 18 जनवरी 2016) बोलिविया के14 जून 2005 से 23 जनवरी 2006 तक विदेश मंत्री थे।
आईआरएनएसएस-१ई
आईआरएनएसएस-1ई () अंतरिक्ष उपग्रह नौवहन प्रणाली का 7 में से पाँचवाँ उपग्रह है जिसे 20 जनवरी 2016 को सतीश धवन उपग्रह प्रक्षेपण केंद्र से अंतरिक्ष में प्रक्षेपित किया गया था। आईआरएनएसएस उपग्रह मंडल की सात उपग्रहों में से यह पांचवाँ उपग्रह भारत और आस पास के क्षेत्रों में दिशासूचक प्रणालियों व युक्तिओं को निर्देशांक आधारित आँकणे व नौवहन क्षमताएँ बढाने के लिये बनाया और प्रक्षेपित किया गया। उपग्रह को भूसमकालिक कक्षा में भेजा गया।
यह उपग्रह भारत की उपग्रह आधारित नौवहन प्रणाली को मजबूत बनाने की दिशा में एक महत्वपूर्ण घटक है। विकसित हो रही यह क्षेत्रीय दिशासूचक व नौवहन प्रणाली दक्षिण एशिया तक सीमित होगी। १ई अपनी श्रेणी के अन्य उपग्रहों के साथ मिलकर इस क्षेत्र में नौवहन, निर्देशांक, मानचित्रण इत्यादि में महत्वपूर्ण भूमिका निभाएगी।
इस उपग्रह के दो पेलोड हैं: एक नौवहन उपभार व दूसरा रेंजिंग उपकरण लेज़र रेट्रो-प्रवर्तक के साथ। यह उपकरण नौवहन तरंगे (सिग्नल) L5 और एस-बैंड में छोड़ता है। इसमें बेहद सटीक रूबेडियम आणविक घड़ी भी है। रेंजिंग पेलोड में सी बैंड का ट्रांसपोंडर है जो उपग्रह की पहुंच पता लगाने में सहायक है। इस पेलोड की संरचना इसे आत्मनिर्भर, साथ काम करने वाली व जीपीएस और गैलिलियो के अनुकूल बनाती है। उपग्रह दो सौर उर्ज़ा पैनलों द्वारा बिजली प्राप्त करता है। इन सौर पैनलों से 1660 वाट की ऊर्जा पैदा होती है। यह उपग्रह दस वर्षों तक काम करने के लिये बनाया गया है।
ध्रुवीय उपग्रह प्रक्षेपण यान (पीएसएलवी) ने अपनी तैतीसवीं उड़ान (पीएसएलवी-सी31) में आईआरएनएसएस-1ई को श्रीहरिकोटा से प्रक्षेपित किया। यह प्रक्षेपण सतीश धवन अंतरिक्ष केंद्र के दूसरे प्लैटफॉर्म पर हुआ। आईआरएनएसएस के पिछले चारों उपग्रहों के प्रक्षेपण की ही तरह इस बार भी पीएसएलवी-सी31 ने अपने 'एक्स-एल' संस्करण का उपयोग किया। एक्स-एल संस्करण को अब तक 11 बार उपयोग किया जा चुका है।
बाचा ख़ान विश्वविद्यालय हमला
20 जनवरी 2016 को सुबह 9:30 बजे पाकिस्तान के पश्चिमोत्तर प्रांत ख़ैबर पख़्तूनख़्वा की राजधानी पेशावर के पास चरसद्दा में स्थित बाचा खान विश्वविद्यालय पर 4 आतंकियों ने आक्रमण कर दिया। परिसर में आते ही आतंकियों ने अंधाधुंध गोलियां चलाईं। इसके साथ ही अभी तक परिसर में सात धमाके भी सुने गए। हमले में पहले एक प्रोफेसर समेत 4 लोगों के मारे जाने की खबर थी लेकिन अब 60 से 70 छात्रों को आतंकियों द्वारा गोली मारने की खबर है। हमले के वक्त विश्वविद्यालय में बाचा खान जिन्हें खान अब्दुल गफ्फार खान के नाम से भी जाना जाता है की बरसी के मौके पर काव्यगोष्ठी के लिए अनेक लोग यहां आए थे। खान का निधन 20 जनवरी 1988 को हुआ था। यह यूनिवर्सिटी इन्ही की याद में बनाई गई है। इस यूनिवर्सिटी का अपना ऐतिहासिक महत्व है। समाचार चैनल जियो के मुताबिक यूनिवर्सिटी के पीछे के रास्ते से जहां गेस्ट हाउस है, वहां से आतंकी घुसे। हमले की खबर के साथ ही छात्रों को निकल जाने का ऐलान किया गया जिसके बाद भगदड़ मची।
2014 में पेशावर के आर्मी स्कूल पर आतंकियों ने हमला किया था, जिसमें 100 से अधिक बच्चे मारे गए थे।
19 जनवरी 2016 को ही पेशावर में हुए बम धमाके में 11 लोगों की मौत और 20 से अधिक लोग घायल हुए थे।
पाकिस्तानी मीडिया के अनुसार, सुबह की धुंध का फायदा उठाकर कुछ सशस्त्र व्यक्ति विश्वविद्यालय परिसर में घुस गए। तभी इमारत के अंदर से दो विस्फोटों की आवाज सुनाई दी। प्रत्यक्षदर्शी के अनुसार 3 हथियारबंद व्यक्ति विश्वविद्यालय परिसर में घुसे। द्वार पर तैनात दो गार्ड जख्मी हो गए जबकि एक अन्य व्यक्ति भी घायल हुआ। यूनिवर्सिटी में 3000 से अधिक स्टूडेंट्स पढ़ते हैं। हमले के समय कैंपस 2100 से अधिक स्टूडेंट्स के साथ 600 से अधिक अतिथि भी मुशायरे(सभा) में मौजूद थे। पाकिस्तान सरकार ने विशेष बल की एक टुकड़ी तैनात कर दी। पाकिस्तान सेना अधिकारी असीम बाजवा ने ट्वीट करके जानकारी दी कि सेना के स्नाइपर्स ने दो और आतंकियों को मार गिराया। कुल 4 आतंकी मारे गए। यूनिवर्सिटी में सभी ब्लॉकों को एक-एक करके खाली करवाया गया। छत और बिल्डिंग पर सेना ने अपना कब्जा कर लिया है पर आतंकियों ने यूनिवर्सिटी के दो ब्लॉकों पर अपना कब्जा कर रखा था।
पाकिस्तान तहरीक-ए-इंसाफ पार्टी के नेता और प्रांतीय सांसद शौकत यूसुफजई ने 30 लोगों के मरने व 60 से ज्यादा लोगों के घायल होने की सूचना दी।
के प्रधानमंत्री नवाज शरीफ ने कड़े शब्दों में हमले की निंदा की। उन्होंने कहा कि बच्चों की ये कुर्बानी बेकार नहीं जाएगी। उनके अनुसार बच्चों को मारने वालों का कोई धर्म नहीं होता।
के राष्ट्रपति प्रणब मुखर्जी ने हमलों की निंदा करते हुए कहा कि अच्छे और बुरे आतंकवादियों के बीच कोई अंतर नहीं हो सकता और सभी तरह के आतंकवाद को पूरी तरह समाप्त किए जाने की आवश्यकता है। साथ ही प्रधानमंत्री नरेन्द्र मोदी ने भी इस आतंकी हमले की कड़ी निंदा की अपनी ट्वीट में उन्होंने कहा, " मैं पाकिस्तान के बाचा खान विश्वविद्यालय पर हुए आतंकी हमले की कड़ी निंदा करता हूँ। मृतकों व घायलों के परिवार वालों के प्रति मेरी संवेदनाएं व प्रार्थनायें। "
विज्ञानेश्वर
विज्ञानेश्वर १२वीं शताब्दी में भारत के महत्वपूर्ण धर्मशास्त्री (jurist) थे। उनके द्वारा रचित मिताक्षरा टीका हिन्दू विधि का सर्वप्रमुख ग्रन्थ है।
विज्ञानेश्वर का जन्म वर्तमान समय के कर्नाटक में गुलबर्ग के निकट मर्तूर ग्राम में हुआ था। वे वे विक्रमादित्य ६ (1076-1126) के राजसभासद थे।
२००९ आईसीसी विश्व ट्वेन्टी २०
२००९ आईसीसी विश्व ट्वेन्टी २० ट्वेन्टी ट्वेन्टी क्रिकेट का आईसीसी विश्व ट्वेन्टी २० के तहत एक विश्वकप था जो जून २००९ में इंग्लैंड में आयोजित किया गया था। यह आईसीसी आईसीसी विश्व ट्वेन्टी २० का दूसरा संस्करण था। पहला विश्वकप २००७ में खेला गया था जिसमें भारत को विजय मिली थी। इसमें १२ टीमों ने भाग लिया था जिसमें ९ टीमें टेस्ट खेलती है। सभी मैच इंग्लैंड के ३ स्टेडियमों में खेले गए थे।
सभी मैच निम्न मैदानों पर खेले गए है :-
समूह ३१ अक्टूबर २००७ को घोषित कर दिए थे ये समूह २००७ आईसीसी विश्व ट्वेन्टी २० के आधार पर थे।
प्रादेशिक सेना
प्रादेशिक सेना (Territorial Army/TA) भारतीय सेना की एक ईकाई तथा सेवा है। इसके स्वयंसेवकों को प्रतिवर्ष कुछ दिनों का सैनिक प्रशिक्षण दिया जाता है ताकि आवशयकता पड़ने पर देश की रक्षा के लिये उनकी सेवायें ली जा सकें।
भारतीय संविधान सभा द्वारा सितंबर, १९४८ ई. में पारित प्रादेशिक सेना अधिनियम, १९४८, के अनुसार भारत में अक्टूबर, १९४९ ई. में प्रादेशिक सेना स्थापित हुई। इसका उद्देश्य संकटकाल में आंतरिक सुरक्षा क दायित्व लेना और आवश्यकता पड़ने पर नियमित सेना को यूनिट (दल) प्रदान करना तथा इस प्रकार नवयुवकों को देशसेवा का अवसर प्रदान करना है। सामान्य श्रमिक से लेकर सुयोग्य प्राविधिज्ञ तक भारत के सभी नागरिक, जो शरीर से समर्थ हों, इसमें भर्ती हो सकते हैं। आयुसीमाएँ १८ और ३५ वर्ष हैं, जो सेवानिवृत्त सेनिकों और प्राविधिज्ञ सिविलियनों के लिए शिथिल की जा सकती हैं।
प्रादेशिक सेना के कार्य निम्नलिखित हैं :
प्रादेशिक सेना के कार्मिकों को प्रशिक्षण की अवधि में और आह्वान करने पर, नियमित सेना के तदनुरूपी पद का वेतन और भत्ता दिया जाता है। असैनिक नियोक्ता को अनिवार्य रूप से प्रादेशिक सेना से, या उसके प्रशिक्षण से, निवृत्त सदस्य को सिविलियन पद पर पुन: नियुक्त करना आवश्यक होता है। प्रादेशिक सेना के कार्मिकों को कठिन परिश्रम और सराहनीय कार्यों में प्रोत्साहित करने के लिए भविष्य में राष्ट्रीय रक्षा सेना के सैनिक विभाग की यथार्थ रिक्तियों के प्रतिशत पद उनके लिए आरक्षित किए जाएँगे। राष्ट्रीय रक्षा सेना में सफलतापूर्वक प्रशिक्षण क्रम पूरा करने के बाद उन्हें सेना में नियमित कार्यभार दिया जा सकता है।
प्रादेशिक सेना में भर्ती पाए हुए व्यक्ति या अफसर के लिए भारत की सीमाओं के बाहर सैनिक सेवा करना, यदि केंद्रीय सरकार का व्यापक या विशिष्ट आदेश न हो, तो आवश्यक नहीं है।
प्रादेशिक सेना के अनेक विभाग हैं, जैसे कवचित कोर (armoured corps); तोपखाना कोर, जिसमें हवामार और तटरक्षा यूनिटें सम्मिलित हैं; इंजीनियर कोर, जिसमें बंदरगाह और रेलवे यूनिटें सम्मिलित हैं; संकेत कोर, जिसमें डाक तार कोर शामिल हैं; पैदल सेना; सेना सेवा कोर; सेना चिकित्सा कोर तथा विद्युत और यांत्रिक इंजीनियरी का कोर। प्रादेशिक सेना के यूनिट दो प्रकार के हैं : १. नागरिक और २. प्रांतीय। प्रांतीय यूनिटों में ग्रामीण अंचल के व्यक्ति भर्ती किए जाते हैं और दो या तीन महीने की अवधि का प्रशिक्षण प्राप्त करते हैं और दो या तीन महीने की अवधि का प्रशिक्षण प्राप्त करते हैं। नागरिक यूनिटों में बड़े नगरों के व्यक्तियों को भर्ती किया जाता है। इन्हें साप्ताहिक कवायद पद्धति से शाम के समय, रविवार तथा छुट्टियों में, एवं अधिक से अधिक चार दिनों के शिविरों के माध्यम से प्रशिक्षण दिया जाता है।
पापस्वीकरण
ईसाई धर्म का मूलभूत विश्वास है कि ईसा मानव जाति को पाप से छुटकारा दिलाकर मुक्ति का मार्ग प्रशस्त करने के उद्देश्य से पृथ्वी पर आए थे। अपने स्वर्गारोहण के पूर्व उन्होंने अपने शिष्यों को अधिकार दिया कि बपतिस्मा द्वारा पश्चात्तापी विश्वासियों को उनके पापों से मुक्त कर दें लेकिन बपतिस्मा के बाद मनुष्य पाप कर सकता है, इसीलिये ईसा ने पापस्वीकरण (कनफेशन) का संस्कार भी निश्चित कर दिया, जिसके द्वारा पश्चात्तापी मनुष्य अपने पापों का परिहार कर सकता है। शताब्दियों तक समस्त ईसाइयों का यही विश्वास रहा है। इसका आधार बाइबिल में सुरक्षित ईसा का अपने शिष्यों के प्रति यह कथन है- "जिन लोगों के पाप तुम क्षमा करोगे वे अपने पापों से मुक्त हो जायँगे, जिन लोगों के पाप तुम नहीं क्षमा करोगे वे अपने पापों से बँधे रहेंगे" (संत योहन का सुसमाचार, २०, २१)।
ईसाई धर्म के प्रारंभ ही से पूजा के समय सामूहिक पापस्वीकरण के अतिरिक्त व्यक्तिगत पापस्वीकरण का उल्लेख मिलता है। पापी प्राय: बिशप के सामने अपना पाप स्वीकार करता था और उसे प्रायश्चित्त करने का अवसर दिया जाता था, उसे पूरा करने के बाद ही पापी के फिर यूखारिस्ट संस्कार ग्रहण करने की अनुमति दी जाती थी। किसी पुरोहित के सामने अकेले में निजी पापस्वीकरण की प्रथा चौथी शती के बाद ही धीरे धीरे प्रचलित होने लगी थी। सन् १२१५ में वर्ष भर में कम से कम एक बार पापस्वीकरण करने का नियम लागू कर दिया गया था।
प्रोटेस्टैंट धर्म पापस्वीकरण को ईसा द्वारा नियम संस्कार नहीं मानता तथा नियमित रूप से निजी पापस्वीकरण करना अनावश्यक समझता है। रोमन काथलिक तथा प्राच्य चर्च समान रूप में पापस्वीकरण को ईसा द्वारा नियत किया हुआ संस्कार समझा हैं। पापस्वीकरण के लिये पापी की ओर से तीन बातों की अपेक्षा है- (१) पश्चात्ताप, (२) किसी पुरोहित के सामने अपने पापों स्वीकार करना, (३) पुरोहित द्वारा ठहराया हुआ प्रायश्चित्त का कार्य पूरा करना। पुरोहित पापों को सच्चा पश्चात्तापी जानकर उसे ईसा के नाम पर पाप से मुक्त कर देता है और बाद में किसी भी हालत में पापस्वीकरण द्वारा प्राप्त जानकारी को गुप्त रखने के लिये बाध्य होता है।
बाचा ख़ान विश्वविद्यालय
बाचा खान विश्वविद्यालय() चरसद्दा, ख़ैबर पख़्तूनख़्वा पाकिस्तान में स्थित एक जन विश्वविद्यालय है। विश्वविद्यालय का नाम महान स्वतंत्रता सेनानी, भारत रत्न से सम्मानित व शांति समर्थक पश्तून कार्यकर्ता बाचा खान के नाम पर रखा गया था। पाकिस्तान को विश्व पटल पर सम्मानित राष्ट्र का दर्ज़ा दिलाने के लिये बाचा ख़ान का वैश्विक भाईचारे व शांति का संदेश इस विश्वविद्यालय का ध्येय है।
20 जनवरी 2016 को इस विश्वविद्यालय पर तहरीक-ए-तालिबान पाकिस्तान के आतंकवादियों ने आतंकी हमला कर दिया। इसमें कम-से-कम २५ लोगों की मृत्यु हो गयी।
पॉलीमेथिल मेथाक्रिलेट
पॉलीमेथिल मेथाक्रिलेट (Polymethyl methacrylate / PMMA) एक पारदर्शी थर्मोप्लास्टिक है। इसे एक्रेलिक ग्लास (acrylic glass) भी कहते हैं। प्लेक्सिग्लास (Plexiglas), एक्रीलाइट (Acrylite), ल्यूसाइट (Lucite), तथा पर्सपेक्स आदि इसके व्यापारिक नाम हैं। शीट के रूप में इसका उपयोग काँच के विकल्प के रूप में होता है। यह काँच से हल्का तथा विशरणरोधी (shatter-resistant) भी है। इसका कास्टिंग रेजिन के रूप में भी प्रयोग किया जा सकता है। इसके अलावा भी इसके अनेकों उपयोग हैं।
किसा गौतमी
किसा गौतमी (संस्कृत : कृशा गौतमी ; पालि : किसा गौतमी), श्रावस्ती के एक धनवान व्यक्ति की पत्नी तथा भगवान बुद्ध की एक शिष्या थीं। इनके संबंध में यह कहा गया है कि उनके एक ही पुत्र था जिसे बाग में खेलते समय नाग ने डँस लिया। एक दिन जब वह मृत पुत्र के शव को लेकर शोकाकुल भटक रही थी तब किसी ने उससे कह दिया कि बुद्ध के पास जाओ, वह तुम्हारे पुत्र को जीवित कर देंगें। उसने पुत्र के शव को ले जाकर बुद्ध के चरणों में डाल दिया और जीवित कर देने की प्रार्थना की। सुनकर बुद्ध ने कहा- ठीक है, तुम किसी ऐसे घर से एक मुट्ठी अन्न ले आओ, जिसके यहाँ कभी कोई मरा न हो। मैं तुम्हारे पुत्र को जीवित कर दूँगा। गौतमी दिन भर नगर में भटकती रही पर उसे कोई ऐसा घर नहीं मिला जहाँ कभी कोई मरा न हो। निराश, वह बुद्ध के पास लौटकर आई। तब बुद्ध ने उसे उपदेश दिया कि मृत्यु के दुःख से सारा संसार पीड़ित है। जन्म-मृत्यु का चक्र निरन्तर चलता रहता है। पुत्र का शोक भूलकर धर्म की शरण में जा। वह सांसारिक मोह त्यागकर भिक्षुणी हो गई और आध्यात्मिक विकास कर अर्हत पद प्राप्त किया। शरीर से कृश होने के कारण लोग उसे 'किसा गौतमी' कहने लगे।
धम्मपद का निम्नलिखित श्लोक किसा गौतमी की कथा से सम्बन्धित है-
भिक्खु
बौद्ध सन्यासियों या गुरूओं को भिक्षु (संस्कृत) या भिक्खु (पालि) कहते हैं।
मुंगेली
मुंगेली (Mungeli) भारत के छत्तीसगढ़ राज्य के मुंगेली ज़िले में स्थित एक छोटा-सा नगर है। यह उस ज़िले का मुख्यालय भी है। राष्ट्रीय राजमार्ग १३०ए यहाँ से गुज़रता है।
भूसमकालिक कक्षा
भूसमकालिक कक्षा ( या GSO) धरती के चारों ओर स्थित वह दीर्घवृत्ताकार कक्षा है जिसमें घूमने वाले पिण्ड (जैसे, कृत्रिम उपग्रह) का आवर्तकाल १ दिन (धरती के घूर्णन काल के बराबर = २३ घण्टा, ५६ मिनट, ४ सेकेण्ड) होता है। इस कक्षा का आवर्तकाल, धरती के घूर्णनकाल के ठीक बराबर रखने का परिणाम रह होता है कि धरती के सतह पर स्थित किसी प्रेक्षक या व्यक्ति को किसी दिन के किसी समय पर वह वस्तु आकाश में उसी स्थान पर दिखेगी जहाँ पिछले दिन उसी समय दिखी थी। यदि पूरे किसी दिन की बात करें (लगभग २४ घण्टे) तो आकाश में वस्तु अंग्रेजी के 8 जैसी आकृति बनाती है। संचार उपग्रहों को सामान्यता: इसी या करीब की कक्षा में रखा जाता है ताकि धरती पर मौजूद ऐंटीना का स्थान और दिशाकोण बार-बार बदलना ना पडे और वो आकाश की तरफ़ एक ही कोण पर स्थित हो। इस तरह से एंटीना की दिशा कक्षा में उपग्रह की स्थिति से एक बार मिला देने पर वह हमेशा उसके सम्पर्क में रहता है, क्योंकि धरती के साथ घूम रहे एंटीना को हर समय उपग्रह उसी स्थान पर मिलता है जहाँ वह एक दिन पहले था। इसका एक अच्छा और आसान उदाहरण है घरों की छतों पर लगा केबल टीवी के लिये डीटीएच एंटीना जो हमेशा एक ही दिशा में स्थित रहता है। वृत्तीय पृथ्वी भू-समकालिक कक्षाओं की परिधि है। पृथ्वी की सभी भू-समकालिक कक्षा चाहे गोल या अंडाकार की एक ही अर्द्ध-प्रमुख धुरी है। वास्तव में, समान अवधि की कक्षा हमेशा एक ही अर्द्ध-प्रमुख धुरी का हिस्सा होती है
चार्ल का नियम
सन् 1787 में चार्ल्स ने स्थिर दाब पर ताप के साथ किसी वायु (गैस) के आयतन में होने वाले परिवर्तन को एक नियम के रूप में प्रस्तुत किया | इसे चार्ल्स का नियम कहते है| इस नियमानुसार, स्थिर दाब पर किसी वायु (गैस) के निश्चित द्रव्यमान के ताप को 1 डिग्री सेल्सियस बढ़ाने पर उसका आयतन 0 डिग्री सेल्सियस के आयतन का 1/275 भाग  बढ़ जाता है |
उत्पाद प्रबंधन
किसी एक उत्पाद या अनेक उत्पादों से सम्बन्धित आयोजन, पूर्वानुमान लगाना, उत्पादन, विपणन आदि क्रियाओं को समग्र रूप से उत्पाद प्रबन्धन (प्रोडक्ट मैनेजमेण्ट) कहते हैं।
कुछ रंग प्यार के ऐसे भी
कुछ रंग प्यार के ऐसे भी एक लोकप्रीय भारतीय हिन्दी धारावाहिक है, जिसका प्रसारण सोनी पर 29 फरवरी 2016 से 2 नवम्बर 2017 तक हुआ। इस धारावाहिक के निर्माता यश पटनायक और ममता यश पटनायक हैं। इस शो के मुख्य भूमिका में नजर आते थे शहीर शेख, एरिका फर्नान्डिज और सुप्रिया पिलगांवकर।
देव एक बहुत बड़ा व्यापारी है, जो अपनी माँ ईश्वरी और तीन बहनों के साथ रहता है। देव आठ वर्ष की उम्र में ही अपने पिता को खो चुका होता है। उसकी माँ ईश्वरी अपने बच्चों को पालने हेतु बहुत से त्याग करती है। देव अपनी माँ के खुशी के लिए कुछ भी करने को तत्पर रहता है। देव अपनी माँ की घर में देख रेख के लिए सोनाक्षी को रखता है। बाद में दोनों एक दूसरे से प्यार करने लगते हैं। जब उन दोनों के प्यार के बारे में ईश्वरी को पता चलता है तो वो यकीन नहीं कर पाती कि उसका बेटा उससे बातें छुपाने लगा है। देव को अपने मामा से पता चलता है कि उसकी माँ को उसके प्यार के बारे में पता है। वो अपनी माँ से सोनाक्षी के बारे में बात करता है और उसकी माँ मान जाती है।
देव को सोनाक्षी के प्यार में पागल हुए फिरते देख उसकी माँ अवसाद (डिप्रेशन) में चले जाती है। जब देव को पता चलता है कि उसके माँ की उदासी की वजह सोनाक्षी है तो वो उसके साथ रिश्ता तोड़ देता है। इस तरह से रिश्ता तोड़ देने से सोनाक्षी दुःखी हो जाती है और जल्द से जल्द किसी से भी शादी करने के पीछे पड़ जाती है। सोनाक्षी के इस फैसले से देव की हालत खराब होने लगती है और मजबूरी में ईश्वरी को सोनाक्षी को वापस लाने के लिए कहना पड़ता है। इसके बाद उन दोनों की शादी हो जाती है और शादी के बाद देव की मामी उर्फ गरीब की बेटी अपना रंग दिखाना शुरू कर देती है और परिवार वालों के बीच आग लगाने का काम शुरू कर देती है। जिससे दीक्षित और बोस परिवार वालों के बीच इतना तनाव बढ़ जाता है कि देव और सोनाक्षी अलग हो जाते हैं और सोनाक्षी दिल्ली से बाहर चले जाती है।
सोनाक्षी अपने काम से कोलकाता से दिल्ली आती है और वो अपनी 6 साल की बेटी, सुहाना को बताती है कि उसके पिता भी दिल्ली में रहते हैं। देव और सोनाक्षी दिल्ली में एक पुरस्कार समारोह में मिलते हैं। देव को जल्द ही एहसास हो जाता है कि सुहाना उसकी ही बेटी है और कई कोशिशों के बाद वो देव को अपना लेती है। बाद में ईश्वरी भी सोनाक्षी को पसंद करने लगती है और वो दोनों फिर से एक हो जाते हैं। देव और सोनाक्षी का शुभ नाम का एक बच्चा भी होता है।
देव और सोनाक्षी न तो अच्छी तरह बच्चों को संभाल पा रहे हैं और न तो ठीक से अपना अपना काम कर पा रहे हैं। बच्चों की चिंता कर रही ईश्वरी, सोनाक्षी से कहती है कि वो अपनी नौकरी छोड़ कर शुभ और सुहाना की देख रेख करे। देव को सोनाक्षी का अपने काम के लिए प्यार का पता होता है और वो सोनाक्षी को अपना काम जारी रखने को कहता है और खुद काम छोड़ कर घर संभालने बैठ जाता है। कहानी के अंत में शुभ अपने माता-पिता का नाम लेने लगता है और इसी के साथ कहानी समाप्त हो जाती है।
कुँजेला गांव
कुंजेला राजस्थान के करौली ज़िले की नादौती तहसील का एक छोटा सा गांव है।
मुख्य क्वांटम संख्या
क्वाण्टम यांत्रिकी में मुख्य क्वांटम संख्या (principal quantum number / संकेत n) इलेक्ट्रान की प्रावस्था को अभिव्यक्त करने वाली चार क्वाण्टम संख्याओं में से एक है। यह संख्या सदा एक पूर्ण संख्या होती है (1, 2, 3...)। n का मान अधिक होने का अर्थ है कि इलेक्ट्रान की स्थितिज ऊर्जा अधिक है (इलेक्ट्रान, नाभिक से कम बल द्वारा बंधा हुआ है।)। यह क्वाण्टम संख्या, इलेक्ट्रॉन की कक्षा की औसत त्रिज्या का भी सूचक है। मुख्य क्वांटम संख्या
वह क्वांटम संख्या जो इलेक्ट्रान के कोश को व्यक्त करता है मुख्य क्वांटम संख्या कहलाती है।, इसे (n) से निरुपित करते हैं।
मंदाकिनी की आवाज़
मंदाकिनी की आवाज़ एक स्थानीय सामुदायिक रेडियो स्टेशन है जो उत्तराखंड के 200 गाँवों में प्रसारित होता है। यह उत्तराखंड का पहला कम्युनिटी रेडियो है।
अपघर्षी कर्तन
ग्राइण्डिंग (Grinding) या पेषण एक अपघर्षक मशीनिंग प्रक्रिया (abrasive machining process) है जो काटने के लिये शीण चक्र (grinding wheel) का उपयोग करती है।
घर्षक या ग्राइण्डर लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। ये घर्षक प्राकृतिक तथा बनावटी पदार्थों को मिलाकर बनाया जाता है। कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर आदि प्राकृतिक घर्षक हैं, जिनका उपयोग पेषण पत्थर (सिलवट्ट / ग्राइन्डिंग स्लैब) और शाणचक्रों (grinding wheels) के बनाने में होता है। दूसरे प्राकृतिक घर्षक भी हैं, जो इतने लाभदायक और अधिक उपयोगी नहीं हैं।
बनावटी घर्षकों में कारबोरंडम (carborundum), पिसा हुआ लोहा तथा इस्पात हैं। कारबोरंडम, कार्बन तथा कुरुबिंद को मिलाकर बनता है। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर घर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।
इन प्राकृतिक तथा बनावटी घर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।
रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।
घर्षक की संरचना पर ध्यान देना जरुरी है। संरचना से मतलब घर्षक के कणों की एक दूसरे से दूरी से है। दूर-दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।
घर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के घर्षक से अच्छी कटती हैं और इसी प्रकार ये घर्षक प्रमार्जन के लिय भी ठीक होते हैं। मोटे कण के घर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।
रफ़ीक़ शादानी
रफ़ीक़ शादानी एक भारतीय कवि थे जो अवधी, हिन्दी व उर्दु भाषाओं में लिखते थे। वे अपने व्यंग्य और कटूपहास के लिये जाने जाते हैं। मध्य उत्तर प्रदेश की लोक-बोली का प्रयोग करने वाले रफ़ीक़ शादानी अपने राजनैतिक व्यंगय के लिये भी जाने जाते हैं। उन्होने व्यंग्य की १३ पुस्तकें लिखी।
रफ़ीक़ शादानी का परिवार उत्तर प्रदेश के फैज़ाबाद ज़िले के मुमताज़नगर गाँव से था, लेकिन उनके पिता, इमामुद्दीन बर्मा में तम्बाकू, तेल व इत्र के व्यापारी थे। मार्च १९३४ में रफ़ीक़ शादानी का जन्म बर्मा में ही हुआ। १९६२ के बाद उन्होने अपनी व्यंग्य शायरी मुशायरों में पढ़नी आरम्भ करी। बहराइच में हुई वाहन दुर्घटना में ९ फ़रवरी २०१० में उनक देहांत हो गया।
हिस्पर मुज़ताग़
हिस्पर मुज़ताग़ (Hispar Muztagh) काराकोरम पर्वत शृंखला की एक उपशृंखला है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। इसके उत्तर में शिमशाल घाटी, दक्षिण में हिस्पर हिमानी (ग्लेशियर) और पश्चिम में हुन्ज़ा घाटी है। बाल्तोरो मुज़ताग़ के बाद यह काराकोरम पर्वतों की दूसरी सबसे ऊँची शृंखला है। हिस्पर मुज़ताग़ का सबसे लम्बा पहाड़ ७,८८५ मीटर (२५,८६९ फ़ुट) ऊँचा 'दिस्तग़िल सर' नामक पर्वत है। उइग़ुर भाषा में 'मुज़' (बर्फ़) और 'ताग़' (पर्वत) जोड़कर बने शब्द का अर्थ बर्फ़ीला-पर्वत होता है।
दिस्तग़िल सर
दिस्तग़िल सर या दिस्तेग़िल सर काराकोरम पर्वत शृंखला की हिस्पर मुज़ताग़ उपशृंखला का सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। दिस्तग़िल सर विश्व का १९वाँ सबसे ऊँचा और पाकिस्तानी नियंत्रित क्षेत्रों का ७वाँ सबसे ऊँचा पर्वत है। इसके ऊपरी भाग में एक ३ किमी लम्बा और तंग क्षेत्र है जिसपर तीन मुख्य शिखर हैं। पश्चिम/पश्चिमोत्तर में ७,८८५ मी ऊँचा, मध्य में ७,७६० मी ऊँचा और पूर्व/पूर्वोत्तर में ७,६९६ मी ऊँचा।
तुर्की भाषाओं में 'अग़िल' का मतलब 'भेड़शाला' (भेड़ घेरने का स्थान) होता है। 'दिस्तेग़िल' का अर्थ 'पर्वतों की भेड़शाला' होता है।
खासी एवं जयंतिया पहाड़ियाँ
खासी और जयन्तिया भारत के पूर्वोत्तर में स्थित पर्वतीय क्षेत्र हैं। ब्रिटिश काल में ये क्षेत्र असम प्रान्त के भाग थे। अब ये मेघालय के अन्तर्गत आते हैं। यह दक्षिण के पठार का ही एक भाग माना जाता है यह उतरी पूर्व पहाड़ियों में बारहवें स्थान पर आता है!
yah purbi ghat ka ek bhag hai
हिमालयी वन चिड़िया
हिमालयी वन चिड़िया (जूथेरा सालिमअली) चिड़िया की एक प्रजाति है, जिसे 2016 में खोजा गया था। इसका नाम भारत के पक्षी विज्ञानी सालिम अली के नाम पर "जूथेरा सालिमअली" रखा गया। वंशावली अध्ययन के आधार पर यह पता चलता है कि इस प्रजाति कि आबादी कम से कम 3 लाख वर्ष पूर्व अपने पूर्वज से अलग हो गई थी। इनका निवास स्थान हिमालय के वनों में है।
इसका नाम भारत के प्रसिद्ध पक्षी विज्ञानी सालिम अली के द्वारा इस क्षेत्र में किए गए कार्यों को देखते हुए, उनके सम्मान हेतु उनके ही नाम पर "जूथेरा सालिमअली" रखा गया।
भारत, चीन, स्वीडन, रूस और अमेरिका के वैज्ञानिकों द्वारा 2009 से इसके खोज का कार्य शुरू हुआ था। लेकिन 2016 में इस नई प्रजाति का पता चला। इसका पता पूर्वोत्तर भारत में हिमालय के वनों में चला। इस नई प्रजाति के होने का पता तब चला जब एक जैसी दिखने वाली दो प्रजाति में स्वर का अन्तर मिला। इसमें से एक प्रजाति का स्वर अत्यधिक मधुर था, जबकि दूसरी प्रजाति के पक्षी का स्वर काफी कर्कशता युक्त था।
मिचीगन विश्वविद्यालय से पामेला रसमुस्सेन ने कहा कि जब हम 2009 में इस पर शोध कर रहे थे, तो हमें यह एक ही प्रजाति लग रहा था। बाद में हमें पता चला कि यह दोनों अलग अलग प्रजाति है।
इन दोनों के ध्वनि में अन्तर मिलने के बाद भी इसकी पुष्टि हेतु कई तरह के जाँच किए गए, जिसमें इनके आकार, रहने खाने के तरीके आदि शामिल है। इनके डीएनए और अन्य प्रकार के जाँच करने पर इस बात का पता चला कि यह एक नई प्रजाति है। भारत के आजादी के बाद 1947 से अबतक पक्षी की कुल 4 नई प्रजाति का पता चल चुका है। साथ ही चीन में इस तरह की एक प्रजाति का पता चला है। लेकिन अब तक उस प्रजाति का पूरा अध्ययन नहीं किया गया है कि वह एक इस प्रजाति से भिन्न कोई नई प्रजाति है या यही प्रजाति है। इस खोज में कई देशों के वैज्ञानिकों ने अपना योगदान दिया। जिसमें चाओ चाओ (चीन), जिंग्जू (स्वीडन), शशांक दल्वी (भारत), टियांगलोंग कई (चीन), युयान गुयान (चीन), रुईयिंग (चीन), मिखाइल कल्याकिन (रूस), फुमीन लेई (चीन) और उरबान ओलस्सन (स्वीडन) शामिल है।
कंगतो पर्वत
कंगतो पूर्वी हिमालय में भारत व तिब्बत की सीमा पर स्थित एक ७,०६० मीटर लम्बा पर्वत है। यह भारत के अरुणाचल प्रदेश राज्य का सबसे ऊँचा पहाड़ है। तिब्बत में यह ल्होखा विभाग के त्शोना ज़िले की सीमा पर स्थित है।
तिरुवारुर
तिरुवारुर (Tiruvarur) भारत के तमिल नाडु राज्य के तिरुवारुर ज़िले में स्थित एक नगर है। यह उस ज़िले का मुख्यालय भी है।
अंजलि एला मेनन
अंजलि एला मेनन (जन्म:1940) भारत की एक कलाकार हैं। उन्हें सन २००० में भारत सरकार द्वारा पद्मश्री से अलंकृत किया गया था।
पृथ्वीराज सिंह ओबराय
पृथ्वीराज सिंह ओबराय या 'बिकि ओबराय' (जन्म: 1929) भारत के ओबराय समूह की प्रमुख कम्पनी ई आई एच लिमिटेड के कार्यकारी अध्यक्ष हैं।
अनलजीत सिंह
अनलजीत सिंह (जन्म: 11 जनवरी, 1954) भारत के एक व्यवसायी है जो मैक्स हेल्थकेयर तथा मैक्स बुपा हेल्थ इंश्योरैंस कम्पनी के अध्यक्ष हैं। वे मैक्स लाइफ इंश्योरैंस के कार्यकारी अध्यक्ष हैं। वे रैनबाक्सी लैबोरेटरीज के संस्थापक भाई मोहन सिंह के सबसे छोटे पुत्र हैं।
देबू चौधरी
पंडित देवब्रता (देबू) चौधरी (30 मई 1935 – 1 मई 2021) भारतीय सितारवाद और शिक्षक थे। उन्हें पद्मश्री और पद्मभूषण पुरस्कार से सम्मानित किया जा चुका है। उन्होंने छः पुस्तकें लिखी थी और आठ नये राग निर्मित करने सहित विभिन्न संगीतों की रचना की थी। वर्ष 1963 से वो विभिन्न रेड़ियो प्रसारणों में सुनाई दिये और वो मुस्ताक़ अली खान के शिष्य रहे हैं।
राज ऋषि कॉलेज
राज ऋषि कॉलेज भारत के राजस्थान राज्य के अलवर जिले में स्थित है। यह राजस्थान के प्रतिष्ठित कॉलेजों में से एक है। यह अलवर जिले का सबसे बड़ा विज्ञान और कॉमर्स कॉलेज है और यह RRBM UNIVERSITY  से संबद्ध है। विश्वविद्यालय एक मध्यवर्ती कॉलेज के रूप में तत्कालीन महाराजा राज ऋषि देव जय सिंह द्वारा 1930 में राजर्षि कॉलेज के रूप में स्थापित किया गया था। कॉलेज का कैंपस 250 एकड़ (1.0 कि॰मी॰) का है जो कि विनय विलास पैलेस में चल रहा है। कॉलेज में 105 (35 महिला और 70 पुरुष) शिक्षक एवं 2600 छात्र हैं।
हरिहर, कर्नाटक
हरिहर (Harihar) भारत के कर्नाटक राज्य के दावणगेरे ज़िले में स्थित एक नगर है। यह हरिहर तालुका का मुख्यालय भी है और तुंगभद्रा नदी के किनारे बसा हुआ है। राष्ट्रीय राजमार्ग ४८ इसके समीप से गुज़रता है।
विदेह कैवल्य
विदेह कैवल्य को विदेहमुक्ति या जीवन्मुक्ति भी कहा है। जीवन्मुक्त का अर्थ है जिसने इसी जीवन में मुक्ति प्राप्त की हो।
वेदान्त दर्शन के अनुसार यथार्थत: आत्मा और ब्रह्म में कोई अंतर नहीं है। ब्रह्म के साक्षात्कार से आत्मा परब्रह्म में सम्यक् रूप से प्रतिष्ठित होकर देह आदि के विकार से शून्य, विशुद्ध रूप को प्राप्त करती है। उस समय मुक्त पुरुष परमात्मा से अभिन्न रूप में अपना अनुभव करते हैं और उन्हें सभी के परमात्म स्वरूप में दर्शन होते हैं। विदेहमुक्त पुरुषों के बंधनमुक्त होने के कारण ब्रह्म से भिन्न बुद्धि उनमें स्फुरित नहीं होती, जिससे ब्रह्मरूप में ही उन्हें सबके दर्शन होते हैं। विदेह मुक्तावस्था में जीवात्मा केवल चैतन्य मात्र स्वरूप ब्रह्म को प्राप्त होकर केवल चैतन्य रूप में आविर्भूत होती है इसलिए उसे 'प्रज्ञानधमन' कहा है। चिन्मात्र होने पर भी विदेह मुक्तावस्था को सत्यसंकल्प आदि ऐश्वर्य से विशिष्ट माना गया है। इसीलिए कहा है कि मुक्त पुरुष यदि पितृलोक दर्शन की इच्छा करें तो उनके संकल्पमात्र से उनके समीप पितृगण का आगमन हो सकता है। मुक्त पुरुषों के शरीर और इंद्रिय आदि नहीं होते, अतएव प्रिय और अप्रिय उन्हें स्पर्श नहीं करते। परम ज्योति स्वरूप को प्राप्त तथा संसार से मुक्त ऐसे पुरुषों का संसार में पुनरागमन नहीं होता। वे स्वाभाविक, अचिंत्य, अनंत गुणों के सागर और सर्वविभूति से संपन्न ब्रह्म के स्वरूप में अपने आपका अनुभव करते रहते हैं। अंतिम उपाधि नष्ट होने पर जब ब्रह्मज्ञ पुरुषों की देह का अंत हो जाता है तो ब्रह्मरंध्र को भेदकर वे इस देह से सूक्ष्म शरीर द्वारा निर्गत होते हैं और अचिरादि मार्ग का अवलंबन कर ब्रह्मलोक को प्राप्त करते हैं। यहाँ उनके सूक्ष्म देह के अंतर्गत इंद्रि आदि ब्रह्म रूप में समता को प्राप्त होते हैं, और अपने चित् रूप में अवस्थित होकर, ब्रह्म का अंग होने के कारण, वे सर्वत्र अभेददर्शी और ब्रह्मदर्शी हो जाते हैं। ध्यानमात्र से ही उनमें सब विषयों का ज्ञान उत्पन्न होता है और उनकी इच्छा अप्रतिहत होती है। वे चाहें तो देह धारण भी कर सकते हैं, किंतु ब्रह्म से अभिन्न हो जाने के कारण जगत् की सृष्टि के प्रपंच आदि के प्रति उनकी इच्छा नहीं रहती।
साउथ पार्क
साउथ पार्क (South Park)
खुनयंग छिश
खुनयंग छिश या कुनयंग किश काराकोरम पर्वत शृंखला की हिस्पर मुज़ताग़ उपशृंखला का दूसरा सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। खुनयंग छिश विश्व का २१वाँ सबसे ऊँचा और पाकिस्तानी नियंत्रित क्षेत्रों का ८वाँ सबसे ऊँचा पर्वत है। यह अपने आसपास के क्षेत्र से अचानक ४००० मीटर बढ़ी हुई ऊँचाई के लिये जाना जाता है। यह निकटवर्ती हुन्ज़ा वादी से ५५०० मीटर अधिक ऊँचा है।
अमेरिकी ऐल्पाइन क्ल्ब के अनुसार 'खुनयंग छिश' का मतलब 'कोने पर स्थित पर्वत' होता है।